Document ID: /roh_data/filtered/fineweb-2-filterrobots_roh.jsonl.gz/46025

A Glion è in motociclist sa blessà tar ina collisiun cun in auto
- Venderdi, 1.7.2016, 9:09
A Glion è in motociclist sa blessà levamain tar ina collisiun cun in auto da persunas. El è vegni transportà en l’ospital, communitgescha la polizia chantunala.
L’um da 32 onns charrava sin via principala cun ses scooter en direcziun da Rueun. Tar la sortida Glion vest è il motociclist collidà cun in auto da persunas che vegniva encunter e vuleva sortir a Glion. L’automobilista da 20 onns haja survesì il scooter, scriva la polizia chantunala. Cun l’ambulanza è l’um da 32 onns vegni transportà en l’ospital regiunal a Glion.
RR novitads 09:00